Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézkedésekrõl szóló 2357/2002. (XI. 28.) Korm. határozat kiadásával.
Paragraph Index: 542

3. A Gy 380/2002.: A büntetõ jogszabályok és a hozzájuk kapcsolódó egyes törvények módosításáról szóló törvénytervezetet is véleményezték az országgyûlési biztosok. Közös véleményükben a biztosok emlékeztettek arra, hogy az OBH 3583/1997. sz. jelentésében a korábbi országgyûlési biztos már rámutatott arra, hogy az ártatlanul fogva tartottak vagy elítéltek kártalanítási igénye kapcsán a büntetõ eljárási törvény olyan szabályokat is tartalmaz, melyek a kártalanítás érvényesítésének lehetõségét kizárják. Az Igazságügyi Minisztérium akkor hivatalban volt helyettes államtitkára az ajánlásra adott válaszában ígéretet tett arra, hogy az ajánlásban foglaltakat az új büntetõ eljárási törvény megalkotása során a tárca figyelembe veszi. Az országgyûlési biztos és általános helyettese sajnálattal észlelték, hogy a 2003. július 1-jén hatályba lépõ büntetõ eljárási törvény sem tartalmaz olyan rendelkezéseket, melyek az említett ajánlásnak megfelelnek. Az országgyûlési biztos és általános helyettese támoga azt a jogalkotói szándékot, hogy szûnjön meg a törvény szerinti azon különbség, ami a kirendelt védõt megilletõ díjazásban attól függõen mutatkozik, hogy egy adott eljárási cselekményen a védõ idézésre, vagy értesítésre jelenik-e meg.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes